מרג'רי בות'

מרג'רי מאיירס סטרוהם לבית בות (באנגלית: Margery Myers Strohm לבית Booth) (1906<ref>אנגליה ו-ווילס, אינדקס לידה של רישום אזרחי, 1837-1915</ref> - אפריל 1952), ידועה גם בשם מרג'רי קאלוס, הייתה זמרת אופרה בריטית, עם קול מצו סופרן<ref name=":1" /> שהתחתנה עם גרמני, היגרה לגרמניה והפכה למרגלת בריטית במהלך מלחמת העולם השנייה. במהלך המלחמה היא פגשה את אדולף היטלר בקן הנשרים<ref name=":2"></ref> ושרה במחנה שבויים בריטי<ref name=":0"></ref>.

== ביוגרפיה ==
מרג'רי מאיירס בות' נולדה ברחוב הודג'ס, ויגאן, לנקשייר, בתם של לוי ועדה (לבית טטלי) בות'. מאוחר יותר עברה המשפחה לסאות'פורט. בות' התאמנה בשירה בבולטון עם ר. אוונס, בנייטסברידג' עם איילין ד'אורמה, ולאחר מכן למדה בבית הספר למוזיקה גילדהול, שם זכתה במלגה ב-1925. מאוחר יותר, זכתה גם במלגת האופרה ובפרס ליזה להמן<ref name=":1"></ref>. בות' עשתה את הופעת הבכורה המקצועית שלה באולם המלכה (Queen's Hall) בוויגן, ב-4 באוקטובר 1935. לאחר מכן חזרה ללונדון והמשיכה את הקריירה שלה בקובנט גארדן בלונדון ב-1936. בהמשך בשל נישואיה לד"ר אגון סטרוהם, ממשפחת תעשיינים חשובה<ref name=":2" /> בשוורצוולד, היא עברה לגרמניה<ref name=":0" />.

הקריירה שלה פרחה עם הופעות בעיר ביירוית בגרמניה וגם עם האופרה הממלכתית של ברלין, והיא גם המשיכה להופיע מדי פעם בקובנט גארדן. היא כיכבה בתור מדלנה ב-1936, בתור פלוסילדה בדמדומי האלים, בתור נער הרועה בהקלטה של טוסקה עם הילדגרד רנצ'אק, אבל התפרסמה בעיקר בזכות גילומה את כרמן<ref name=":0" />. מתישהו במהלך השלבים האחרונים של המלחמה בות' וסטרוהם נפרדו ונישואיהם התפרקו.

== ריגול ==
עם פרוץ מלחמת העולם השנייה הנאצים בטחו בה, ושלחו אותה לשיר בפני הקצינים הנאצים<ref name=":1" /> ב-Freigegeben Stalag III-D (כלא פתוח), ששימש כ"מחנה נופש" מיוחד שבו החזיקו הנאצים שבויי מלחמה מחיל הבריטי החופשי<ref name=":1" />, שאולי חשבו שיצליחו לשכנע להחליף צד. בכלא היא עבדה עם הסוכן והאסיר הבריטי ג'ון בראון כדי להשיג פרטים על בוגדים<ref name=":0" />.

בתחילת 1944 היא נעצרה על ידי הגסטפו כחשודה בריגול, ולמרות שעברה עינויים, לא חשפה שום מידע. עם השחרור במרץ 1945, מרג'רי וג'יזל מאלוצ'ה, חברתו של בראון, ברחו במהלך תקיפה אווירית ועשו דרכן דרומה לבוואריה כדי להמתין לבואם של החיילים האמריקאים. במאי 1945 היא שוחררה על ידי הצבא האמריקאי המתקדם והוטסה חזרה לאנגליה במטוס צבאי<ref name=":3"></ref>. לאחר המלחמה, המידע שסיפקה שימש להרשעת ויליאם ג'ויס וג'ון איימרי, שניהם נתלו מאוחר יותר בשל בגידה<ref name=":0" />. לאחר מכן חזרה ללונדון, אך נודתה מכיוון שבטעות חשבו שהיא אוהדת נאצים<ref></ref>. רק ב-1947 הצליחה לקבל חזרה אזרחות בריטית בזכות המלצתו של ג'ון בראון<ref name=":3" />. אין מידע שבות' חזרה להופעות מקצועיות לאחר המלחמה.

== מוות ==
כשהיגרה שוב לניו יורק, על פי הדיווחים היא אובחנה כחולה בסרטן השד סופני, שגבה את חייה בניו יורק ב-11 באפריל 1952, בגיל 46<ref name=":1" />.

== הנצחה ==
רק בשנת 2011 התעורר העניין בבות' בשל המכירה הפומבית של המדליות ומזכרות מזמן המלחמה של ג'ון בראון. בהשראת ספרו של ג'ון בראון, החליט השחקן והתסריטאי ראלף הארווי לכתוב תסריט לסרט מחייה של בות'. התסריט נכתב אבל הארווי נפטר לפני שהצליח להפיק את הסרט<ref name=":3" />.

ניסיונות של ג'ון בראון וראש עיריית וויגן דאז, חבר המועצה רונלד מקאליסטר ג'יי.פי להכרה והנצחה של בות' בבריטניה לא צלחה. בין היתר משום שלא הייתה אזרחית בריטית באותה עת<ref name=":3" />.

בות' הונצחה בלוח כחול באולם המלכה (Queen's Hall) של וויגן. מיקומו של הלוח הוא המקום בו עשתה מרג'רי בות' את הופעת הבכורה המקצועית שלה בעיר הולדתה. לוח כחול הוא שלט קבוע המותקן במקום ציבורי כדי להנציח את הקשר בין אותו מקום לבין אדם מפורסם, אירוע או מבנה לשעבר באתר. מועמדותה ללוח הכחול הוגשה על ידי אגודת נוטר<ref></ref>.

== לקריאה נוספת ==
* ראלף הארווי (2017). מרג'רי בות': המרגל בקן הנשרים. מסת"ב 9781549918919.
* גרהם טיילור (2021) [https://static.s123-cdn-static-d.com/uploads/3625811/normal_60ba50ca1e55c.pdf מרג'רי בות]'

== הערות שוליים ==

קטגוריה:זמרות מצו סופרן
קטגוריה:בוגרי בית הספר גילדהול למוזיקה ודרמה
קטגוריה:מרגלות
קטגוריה:מרגלות שפעלו נגד גרמניה הנאצית
קטגוריה:מרגלים במלחמת העולם השנייה
קטגוריה:זמרות אופרה
קטגוריה:זמרות בריטיות
קטגוריה:נפטרות מסרטן השד
קטגוריה:בריטים שנולדו ב-1906
קטגוריה:בריטיות שנולדו ב-1906
קטגוריה:נפטרות ב-1952
קטגוריה:בריטים שנפטרו ב-1952